cyanic-selkie/wikianc huggingface dataset:
Irina Khazova
Mars 2007 ble Khazova tatt for bloddoping, og dermed utestengt for alle konkurranser frem til mars 2009. Det var i denne perioden hun giftet seg og skiftet navn. I sesongen 2009/10 var hun tilbake og allerede i det andre individuelle rennet, 10 km klassisk i Kuusamo, viste hun at hun var på et høyere nivå enn før utestengelsen. Hun ble nummer to bak finske Aino-Kaisa Saarinen, før hun vant 10 km fristil i Davos med nesten halvminuttet på svenske Charlotte Kalla.
.xxx
ICANN / ICM
Kritikerne til ideen hevder at ettersom det ikke er noe krav om at tilbyderne av pornografisk materiale skal bruke .xxx-TLD’et, så vil pornomateriale fremdeles være vanlig på andre domener. Dermed vil det ikke være effektivt for å hindre tilgang, og vil bare lage et nytt «landrush» når registranter av pornografiske .com-domener vil forsøke å duplisere sine registreringer i .xxx-domenet, i konkurranse med operatører som håper å få registrert ønskede navn som ikke er tilgjengelige på andre TLD’er. Det er også bekymringer over at eksistensen av .xxx vil føre til lovgivning som gjør bruken av domenet påbudt for pornografisk materiale, som igjen vil føre til juridiske konflikter over definisjonen av «pornografisk», ytringsfrihet og jurisdiksjon. RFC 3675, med tittelen «.sex Considered Dangerous», diskuterer enkelte av disse motforestillingene. I mellomtiden hadde USAs handelsdepartement protestert mot opprettelsen av dette domenet som svar på påstander om at det ville legitimisere pornografi. Dette ble støttet av mange konservative kristne grupperinger i USA, som for eksempel the Family Association.
Noen av motforestillingene til et .xxx-domene (for eksempel problemet med lovgivning, gjeldende for et konsistent moralbegrep for hele verden) ville minskes hvis domenet var et subdomene under et nasjonalt toppnivådomene. Pr. mai 2006 finnes domenet xxx.us, og det er til salgs ifølge domenets WHOIS-oppføring.
ICANN godkjente et forslag fra ICM Registry, Inc. om å implementere .xxx som et sponset toppnivådomene. ICM sa de ville forlange USD60 pr. år for domener, men prosessen for registreringer ble ikke offentliggjort samtidig. I desember 2005 ble diskusjoner vedrørende implementeringen av .xxx fjernet fra agendaen til ICANN Governmental Advisory Committee (GAC), noe som reiste tvil om dets fremtid. På sitt møte i mars 2006 formulerte GAC et bekymringsbrev til ICANN’s styre angående .xxx.
På bakgrunn av alt dette valgte ICANN’s styre den 10. mai 2006 å trekke tilbake sin godkjennelse.
Imidlertid er opprettelsen av et slikt domene fremdeles mulig, ettersom de amerikanske senatorene Max Baucus (demokrat, Montana) og Mark Pryor (demokrat, Arkansas) har foreslått å pålegge opprettelsen av domenet gjennom lovgivning. Det er dog uklart hvordan slik lovgivning skulle kunne pålegge ICANN en forpliktelse til å opprette .xxx-domenet uten å komme i konflikt med påstanden om at ICANN ikke er USA-kontrollert.
Den 5. januar 2007 la ICANN frem et revidert forslag til en offentlig høringsrunde som følge av endringer i retningslinjene til ICM Registry, inkludert oversyn med ethvert nettsted som er registrert som bruker av .xxx-registreringsenheten. Den 30. mars 2007 avslo ICANN forslaget om .xxx for tredje gang, med henvisning til at styret ikke ønsket å bli innblandet i regulering av innhold, spesielt ettersom definisjonen av «pornografi» varierer fra jurisdiksjon til jurisdiksjon.
Andre grupper har også uttalt seg mot domenet. Eierne av pornografiske nettsteder, representert ved organisasjonen Free Speech Coalition, føler at et eksklusivt domene for nettstedene deres ville gjøre det til en «online ghetto». Religiøse ledere, på den andre siden, frykter at det ville "legitimisere og utvide" antallet slike nettsteder. ICM ble sitert å ha sagt at de «sannsynligvis» ville gå til sak mot ICANN.
New.net
Tilgang til nettsteder som bruker .xxx-domener registrert på en alternativ DNS-rot med New.net (og flere andre uoffisielle TLD’er som de driver) krever spesiell klientsoftware, bruk av en DNS-server spesifikt konfigurert til å oppløse disse domenene, eller å legge til .new.net på slutten av nettadressen. E-mail kan likeledes bare sendes til disse domenene ved å legge til .new.net på slutten av adressen. New.net-domener kan bare registreres gjennom New.net og deres agenter. Disse faktorene har begrenset populariteten til deres TLD’er, og de vil sannsynligvis bli ytterligere marginalisert ved en eventuell implementering av en ICANN-godkjent .xxx-registreringsenhet. Den forutgående bruken av disse domenene kan også medføre varemerkekonflikter over domener registrert i det ICANN-godkjente registeret.
Eksterne lenker
Toppdomän
Høynivåspråk
Karakteristikken høynivåspråk brukes om et programmeringsspråk som har et høyt abstraksjonsnivå – i motsetning til lavnivåspråk som er nær maskinkode (datamaskinens eget instruksjonssett). Hvor grensen mellom høy- og lavnivåspråk går, synes å være flytende og grensen flytter seg etter hvert som programmeringsspråkene blir mer avanserte. Noe av det som var avansert for en del år siden synes trivielt i dag.
Ordet høy betyr ikke at det er overlegent lavnivåspråk, men derimot at det er mer abstrakt. Generelt sett gjør høynivåspråk kompleks programmering lettere enn et lavnivåspråk. Høynivåspråk inneholder mange innebygde funksjoner som gjør at programmerere ikke trenger å finne opp hjulet på nytt. Prisen for dette er at koden ikke nødvendigvis er like effektiv som kode skrevet i et lavnivåspråk. Som en tommelfingerregel kan en si at et høynivåspråk genererer mer maskinkode enn et lavnivåspråk gjør for å løse den samme oppgaven, selv om dette ikke alltid er tilfelle.
Eksempel på programmeringsspråk som har et høyt abstraksjonsnivå er de objektorienterte språkene (for eksempel Object Ada, C++, C#, Delphi og Java). Tradisjonelt var også programmeringsspråk som FORTRAN og C regnet blant høynivåspråkene. Disse befinner seg i så fall i den lavere enden av skalaen for høynivåspråk.
C blir av noen kalt en «høynivåassembler» på grunn av språkets nære knytning mot maskinvarearkitektur. Denne knytningen og språkets enkelhet har også gjort at det finnes optimale kodegeneratorer for C for nær sagt alle maskintyper og plattformer, og dette utnyttes i blant av andre programmeringsspråk ved å bruke C som et mellomnivå på vei mot maskinkode.
Medium (bladet)
Medium er et magasin som skriver om det «alternative» for sjel, kropp og sinn, og henvender seg til alle som tror det er «noe mer mellom himmel og jord». Magasinet har artikler om spirituell utvikling, astrologi, paranormale fenomener, holistisk helse og terapi, reiseliv for kropp og sjel, mediumskap og klarsynthet. I Medium finner man også artikler om forskning, kultur, religion, klarsynte og deres evner, horoskoper, alternativ behandling, folklore, opplevelsesreiser og mye mer.
Mediums opplag har økt fra 1,500 i starten høsten 2005 til 12,000 høsten 2006.
SanaVia AS ble ny eier av Medium i september 2015. SanaVia AS gir også ut Medium Årshoroskop hver høst.
Regierungsbezirk Minden
Regierungsbezirk Minden var en administrativ region (Regierungsbezirk) innenfor den prøyssiske provinsen Westfalen. Regionen ble etablert den 22. april 1816 da provinsen Westfalen var en del av kongeriket Preussen. Den 9. november 1918 ble den en del av Fristaten Preussen. Regionen var også en sentral, statlig forvaltningsenhet i det tyske keiserrike og Weimarrepublikken.
Regionen hadde et areal på 5 245 km² og et folketall på 1 135 302 den 19. oktober 1946. Distriktshovedstaden var Minden, og største by var Bielefeld.
Den 23. august 1946 ble regionen innlemmet i den nye tyske delstaten Nordrhein-Westfalen. Regionen opphørte å eksistere den 2. juni 1947, da den ble slått sammen med Fristaten Lippe til Regierungsbezirk Detmold.
Navnet Ostwestfalen brukes tidvis om regionen, deriblant i navnet på regionen Ostwestfalen-Lippe.
Bakgrunn
Regierungsbezirk er en forvaltningsenhet som går tilbake til året 1808 i kongeriket Preussen. Etter Preussens territoriale utvidelser under Napoleonskrigene vedtok landet en «Forordning om en bedre innrettelse av provinsielle forhold» (Verordnung wegen verbesserter Einrichtung der Provinzialbehörden) den 30. april 1815. Nyordningen av Preussen trådte i kraft den 22. april 1816 etter Wienerkongressen, og delte landet inn i 12 provinser og 28 Regierungsbezirke.
Dette var en forvaltningsenhet som på den ene siden fungerte som en intern inndeling av den enkelte provins. På den andre siden hadde disse enhetene oppgaver som plasserte dem som et mellomliggende nivå mellom provinsene og Preussens sentrale regjering. Den enkelte Regierungsbezirk ble styrt av en Bezirksregierung som ble ledet av en regjeringspresident.
Under det tyske keiserrike opprettet andre tyske stater lignende enheter under varierende navn. I Bayern ble de kalt Bezirk, i Württemberg Kreis og i Sachsen Kreishauptmannschaft (1874-1943, omdøpt til Regierungsbezirk i 1939) og senere Direktionsbezirk (siden 2008). Idag finnes disse forvaltningsenhetene fortsatt i de fem delstatene Bayern, Baden-Württemberg, Sachsen, Hessen og Nordrhein-Westfalen.
De har tidligere også eksistert i Rheinland-Pfalz (oppløst i 2000), Sachsen-Anhalt (oppløst i 2004) og Niedersachsen (oppløst i 2005). Ved Tysklands samling i 1990 valgte de tre statene Brandenburg, Mecklenburg-Vorpommern og Thüringen å ikke videreføre dette forvaltningsnivået. I Schleswig-Holstein og Saarland har dette forvaltningsnivået aldri eksistert.
Broder Lysholm Knudtzon
Broder Lysholm Knudtzon (født 5. oktober 1788 i Trondheim, død 20. mars 1864 samme sted) var en norsk kjøpmann, politiker og mesén. Foreldrene hans var kjøpmann, borgermester og etatsråd Hans Carl Knudtzon (1751–1823) og Karen Müller (1752–1818). De var blant Trondheims rikeste familier. Farfaren til Broder var borger Nicolay Knudtzon i Flensburg, og flere håpefulle i familien reiste herfra til Trondheim for å søke lykken. Hans Carl kom til Trondheim bare 16 år gammel. Han ble i voksen alder en rik medinnehaver av et av Trondheims største handelshus, det lysholmske handelshus fra 1777. Han var kjent for sine store, overdådige selskaper. Broder var ansvarlig medeier av firmaet etter farens død i 1823. Han var ikke aktiv i forretningsdriften, men tok seg av firmaets omfattende utenlandskorrespondanse.
En viktig person i Trondheims kulturelle liv
Broder Lysholm Knudtzons hjem var et samlingspunkt for Trondheims forfattere og kunstnere, og han hadde stor betydning for byens kulturelle historie. Lillegården, som Broder arvet etter sin bror Jørgen, var allerede kjent som et samlingssted for norske og utenlandske kulturpersonligheter.
Knudtzons største interesser lå innenfor kultur, litteratur og vitenskap. Brevene hans ble brent etter hans eget ønske, men det finnes likevel brevsamlinger i Danmark, England og i Det Kongelige Norske Videnskabers Selskabs arkiv, i Gunnerusbiblioteket i Trondheim. Knudtzon skrev ikke mange litterære verker selv, men oversatte verker til engelsk. Knudtzon døde ugift og ble gravlagt på Domkirkegården i Trondheim.
Testamentarisk gave til DKNVS
Broder Lysholm Knudtzon testamenterte sin boksamling på ca. 2000 bind til Det Kongelige Norske Videnskabers Selskab. Samlingen er i dag oppstilt i en egen sal kalt Knudtzonsalen, som finnes i NTNU UB, Gunnerusbiblioteket. Salen viser et fint eksempel på et tidlig 1800-tallsinteriør.
Reiser
Senere oppholdt Broder seg hos farens kommisjonær George Norman i England. Dette skulle være en del av Broders merkantile utdanning, men gjennom Normans sønner fikk han også treffe intellektuelle personligheter som ble viktige for hans utvikling og kulturelle interesser. Han sluttet seg til den engelske nasjonalliberalismen og ble en varm beundrer av engelsk kultur og litteratur. Blant annet var Lord Byron en av hans omgangsvenner.
Senere igjen oppholdt han seg i Roma der han var en del av vennekretsen rundt den store danske klassisistiske billedhuggeren Bertel Thorvaldsen (1770–1844). De to brødrene Jørgen og Broder kan kalles to reisende kosmopolitter, og Broder var en av de første europeere i Norge. Begge var på farten hele livet, og mottok kulturelle og kunstneriske impulser fra venner de besøkte.
Da Jørgen døde arvet Broder Lillegården i Trondheim. Her var det skapt et kultursentrum i Trondheim, som også var kjent og besøkt av brødrenes utenlandske, spesielt engelske, venner. I første halvdel av 1800-tallet våknet interessen for Norge i utlandet, og flere utenlandske reisende i Norge nevner den Knudtzonske familiekrets i Trondheim.
Politisk og annen interesse
I 1814 var Broder tilbake i Trondheim, og dette året fulgte han faren på hans reise til Stockholm som medlem av Stortingets deputasjon. Hans politiske interesse fikk ham inn som suppleant til Stortinget i flere perioder, og han møtte på stortingssamlingen og fungerte som sekretær i Konstitusjonskomiteen i 1833. I perioden 1829–57 var Broder medlem av Norges Banks representantskap.
Broder Lysholm Knudtzon var medlem av Det Kongelige Norske Videnskabers Selskab fra 1821, og hadde stillingen som Selskabets sekretær 1825–1831. Han var en av stifterne av Trondhjems Kunstforening i 1845.
Georg Fluckinger
Georg Fluckinger (født 1. mars 1955 i Wien), er en østerriksk tidligere aker som deltok i de olympiske vinterleker 1980 i Lake Placid, 1984 i Sarajevo og 1988 i Calgary.
Fluckinger vant en olympisk bronsemedalje i aking under Vinter-OL 1980 i Lake Placid. Sammen med Karl Schrott kom han på tredjeplass i toer for menn, bak Hans Rinn / Norbert Hahn fra Øst-Tyskland og Peter Gschnitzer / Karl Brunner fra Italia.
Jevgenija Ginzburg
Jevgenija Solomonovna Ginzburg (russisk: Евгения Соломоновна Гинзбург; født 20. desember 1904 i Moskva, død 25. mai 1977 i Moskva) var en russisk forfatter, som satt ti år i Gulag.
I 1920 begynte Ginzburg å studere samfunnsvitenskap ved universitetet i Kazan, senere begynte å studere pedagogikk. I april 1934 ble Ginzburg offisielt bekreftet som førsteamanuensis med historie som spesialfelt. Rundt 1930, giftet Ginzburg seg med Pavel Aksyonov som var medlem av den sentrale eksekutivkomiteen av Sovjetunionen. Hennes sønn fra dette ekteskapet, Vasily Aksyonov, født i 1932, ble en kjent forfatter.
Etter å ha blitt medlem av det sovjetiske kommunistpartiet, fortsatte Ginzburg sin suksessrike karriere som pedagog, journalist og administrator. Ginzburg ble anklaget for å delta i en kontrarevolusjonær trotskistisk gruppe som motarbeidet Sovjetunionen og hun ble utestengt fra det sovjetiske kommunistpartiet, den 8. februar 1937. Den 15. februar 1937, ble hun arrestert, anklaget for å delta i kontrarevolusjonær aktivitet og for å skjule denne aktiviteten. Hun ble løslatt fra Gulag-systemet i 1947. Etter Stalins død i 1953 fikk hun lov til å vende tilbake til Moskva. Den 25. juni 1955 fikk hun oppreisning, samtidig som millioner av flere Gulag-fanger frikjent etter å ha blitt feilaktig dømt under Josef Stalins regime, mange posthumt.
Xisaishan
Xisaishan (kinesisk: 西塞山区; pinyin: Xīsàishān Qū ) er et bydistrikt i Huangshi i den kinesiske provins Hubei. Det har et areal på 112,4 / 100 km² og teller 220 765 / 220 765 innbyggere (2004).
Robert Seamans
Semans ble tildelt en Bachelor of Science in Engineering fra det prestisjetunge Harvard University i 1939 eller 1940, og han fikk en mastergrad innen astrofysikk fra Massachusetts Institute of Technology (MIT) i 1942, og han studerte til en doktorgrad ved MIT i 1951. Seamans mottok også følgende ærestitler: Doctor of Science fra Rollins College i 1962 og samme tittel fra New York University i 1967.
Seamans satt som administrerende direktør for National Aeronautics and Space Administration (NASA) fra 21. desember 1965 da han etterfulgte Hugh L. Dryden som hadde avgått med døden i dette embetet, og han satt som direktør frem til 5. januar 1968 da han ble etterfulgt av doktor Thomas O. Paine. Han tjenestegjorde som konsulent for Scientific Advisory Board tilhørende det amerikanske flyvåpenet fra 1957 til 1959. Seamans satt som president for National Academy of Engineering fra mai 1973 til desember 1974. Han returnerte deretter som gjesteforeleser ved MIT i 1977. Han døde 28. juni 2008 i Beverly i Massachusetts i en alder av 89 år.
Knudtzonsalen
Knudtzonsalen i Gunnerusbiblioteket i Trondheim viser et gjenskapt bibliotekinteriør fra Trondheim i begynnelsen av 1800-tallet. Broder Lysholm Knudtzon (5. oktober 1788–20. mars 1864) var medeier i det knudtzonske handelshus i Trondheim. Hans reiser førte ham bl.a. til England, Italia, Frankrike og Danmark, der han ble kjent med samtidens viktige kunstnere og forfattere. Knudtzons vakre bibliotek, med bokhyller og kunstgjenstander, er samlet i en spesielt innredet sal i NTNU UB, Gunnerusbiblioteket.
Broder Lysholm Knudtzons store litterære og faglitterære interesser skapte en privat boksamling med mange sjeldenheter. En egen katalog over samlingen ble skrevet av Svend Mosling og trykt i Trondheim 1871. Knudtzon testamenterte hele biblioteket, med boksamling, hyller og kunstgjenstander til Det Kongelige Norske Videnskabers Selskab i Trondheim. Han ønsket at det skulle innredes et eget rom for oppbevaring av bøkene og kunstverkene. I 1869 overtok Selskabet arven. Knudtzons bibliotek ble i mange år brukt som Selskabets lesesal.
Kunstgjenstander og stolene til DKNVS' medlemmer
Ved siden av bøkene og de vakre engelske mahognyreolene i klassisk empire med palmetter, finnes 3 marmorbyster og 2 basrelieffer av den danske billedhuggeren Bertel Thorvaldsen. Den eldre broren, Jørgen von Cappelen Knudtzon (1784–1854), tilbragte mange år på reiser, og hadde god kontakt med Thorvaldsen. Han bestilte både portrettbystene av ham selv, Alexander Baillie, den yngre broren Hans Carl Knudtzon (1793–1821), basrelieffene «Amor og Bacchus» og «Hektor hos Paris og Helena» fra Thorvaldsen i 1816. Broder Lysholm Knudtzon arvet Thorvaldsen-arbeidene etter ham.
Marshall County (Oklahoma)
Marshall County er et fylke i den amerikanske delstaten Oklahoma. Det ligger sør i staten og det grenser mot Johnston County i nord, Bryan County i øst, Love County i vest og Carter County i nordvest. Det har også grense mot delstaten Texas i sør.
Knudtzonsalen
Kunstgjenstander og stolene til DKNVS' medlemmer
Dessuten er salen prydet av et stort prospekt i kobberstikk av Roma by utført av Giuseppe Vasi og et portrett av Broder Lysholm Knudtzon malt av Jacob Munch i 1814. I taket henger en vakker lysekrone av bøhmisk krystall.
Marshall County (Oklahoma)
Marshall Countys totale areal er 1,105.8 km² hvorav 144,63 km² er vann. Ved folkeavstemningen i 2010 hadde fylket 15,840 innbyggere og administrasjonssenteret ligger i byen Madill som også er fylkets største by.
Historie
Fylket ble opprettet i 1907.
Knudtzonsalen
Kunstgjenstander og stolene til DKNVS' medlemmer
Broder var medlem av Det Kongelige Norske Videnskabers Selskab. Selskabets stoler med chippendalemotiver i ryggen er også plassert i salen, og de ble bestilt på slutten av 1780-tallet. Hvert medlem hadde sin stol, som var nummerert.
Boksamlingen
Samlingen er på ca 2000 bind og inneholder mange førsteutgaver av utenlandske klassikere. Spesielt er det mange engelske, franske, tyske, italienske og danske skjønnlitterære klassikere. Knudtzon var god venn med Lord Byron, som er spesielt godt representert med førsteutgaver.
Dessuten inneholder biblioteket faglitteratur, blant annet Economy of machinery av Charles Babbage, som ble utgitt i London i 1837, og som viser et av de tidligste eksempler på en regnemaskin. Knudtzon skaffet seg løpende de nyeste tidsskriftene, og samlingen inneholder fine tidsskriftrekker, blant annet av Budstikken. Eyr, det første norske medisinske tidsskriftet, ble utgitt i Christiania 1826–37. Samlingen inneholder flere verker av Adam Oehlenschläger, som han ble kjent med i Danmark 1808 og Lord Byron, som han var omgangsvenn med i England.
En spesielt verdifull skatt er dessuten Missale Nidrosiense fra 1519, den første trykte alterbok for den norske kirke. Knudtzons interesse for andre land viser seg i de mange fine reiseskildringer og topografiske verker. Norrøne sagaer og eventyr, ordbøker og leksika finnes det mange av. Det er mange vakre bokbind i både pergament, kalveskinn og saffian.
Quinta do Sol
Quinta do Sol er en kommune i delstaten Paraná i sørregionen av Brasil.
Fylkesvei 8028
Fylkesvei 8028 går mellom Sulladannjárga og Gárgu i Hammerfest kommune. Veien er 25,7 km lang.
Frem til 2019 hadde veien betegnelsen fylkesvei 132 (Finnmark).
Rausdalstunnelene
Rausdalstunnelene er to vendetunneler på fylkesvei 53 i Vestland. Tunnelene er henholdsvis 97 og 108 m lange og ligger i Årdal.
Acerellinae
Utbredelse
Gruppen er funnet i Sør- og Mellom-Europa og i Midtøsten.
Quitandinha
Quitandinha er en kommune i delstaten Paraná i sørregionen av Brasil.
Aleppo (guvernement)
Aleppo (arabisk: Ḥalab) er et guvernement i nordre Syria, som grenser til Tyrkia i nord. Guvernementet er det mest folkerike i Syria, med nær fem millioner innbyggere. Med et areal på 18 482 km², utgjør det omtrent 10% av Syrias totale areal, mens det har omtrent 23% av befolkningen. Hovedstaden i guvernementet er byen Aleppo.
Ved folketellingen i 2004 hadde guvernementet 4,045,166 innbyggere, hvorav 2,524,503 bodde i byer, mens 1,520,663 bodde på landet. Hver husholdning hadde gjennomsnittlig 5,7 medlemmer. I 2010 ble befolkningen estimert til 4,744,000 personer. Den største byen er hovedstaden Aleppo. Andre større byer i guvernementet er Manbij, As Safirah og Al-Bab.
Administrativ inndeling
Guvernementet er inndelt i seks distrikter, mintaqah: Distriktene er videre inndelt i 34 underdistrikter (nāḥiyas).
Søre Dyrhaugstinden
Søre Dyrhaugstinden er en av Dyrhaugstindane, som ligger i fjellområdet Hurrungane i den sørvestre delen av Jotunheimen.
Sett fra Skagastølsbreen og Bandet er Søre Dyrhaugstind en markert og bratt tind med mange klatreruter. Søndre Dyrhaugstind fra Bandet er en klassisk rute først klatret av Charles Watson Patchell, John Simpson og Johannes Vigdal i 1895. I 1936 klatret Arne Næss og Erik Holter nordøsteggen fra Skagastølsbreen. Ruten ble stående som den vanskeligste i Hurrungane i mange tiår.
Zhengxiang
Zhengxiang (蒸湘区) er et bydistrikt i den kinesiske provins Hunan. Det tilhører byprefekturet Hengyang (衡阳市). Det har et areal på 111 km² og teller ca. 210 000 innbyggere (2003).
Tieshan
Tieshan (kinesisk: 铁山区; pinyin: Tiěshān Qū ) er et bydistrikt i Huangshi i den kinesiske provinsen Hubei. Det har et areal på 28,7 km² og teller 68 416 / 67 936 innbyggere (2004).
Som navnet indikerer, Tieshan betyr «Jernfjellet», ble det utvunnet jernmalm her som var grunnlaget for bosetningen.
Administrative enheter
Bydistriktet består av to underdistrikter: Tieshan 铁山街道 og Luzhangshan 鹿獐山街道.
Oss imellom
Oss imellom er et musikkalbum av Gaute Ormåsen, utgitt i februar 2010.
Tieshan
Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Oss imellom
Albumet inneholder MGP-låten «Synk eller svøm».
Ramilândia
Ramilândia er en kommune i delstaten Paraná i sørregionen av Brasil.
Bøvra
Bøvra, eller Bøvri, er navnet på flere norske elver:
Moelva (Ringsaker)
Moelva er en elv og et vassdrag i Ringsaker i Innlandet.
Elven kommer fra Næras sørøstende, renner med stridt løp sørvestlig, og faller i Mjøsa i nærheten av gården Mo. Selv har den gitt navn til tettstedet Moelv ved utløpet. Elven er 12–18 meter bred, og drev tidligere adskillige industrielle anlegg.
Moelva er vernet i henhold til Verneplan I for vassdrag. De nederste tre kilometer av elva er viktig gyte- og oppvekstområde for storørretstammen i Mjøsa.
Fernando González
Fernando Francisco González Cuiffardi (født 29. juli 1980) er en profesjonell chilensk tennisspiller. Han ble historisk da han vant Chiles første olympiske gullmedalje under Sommer-OL i Athen i 2004. Sammen med Nicolás Massú vant han doubleturneringen i tennis. Han vant også en bronsemedalje i singleturneringen. Hittil har han vunnet ti ATP-turneringer, sju i single og tre i double.
17. august 2008 ble González slått av spanske Rafael Nadal i tennisfinalen i sommer-OL i Beijing.
Sjalottløk
Banansjalottløk er en avlang og som oftest større variant.
Freden i Utrecht
Freden i Utrecht var en rekke med fredsavtaler, framfor ett dokument, signert i Utrecht i 1713 av de krigførende maktene som førte til at den spanske arvefølgekrig ble avsluttet. Avtalene som ble inngått mellom flere europeiske stater, inkludert Spania, Storbritannia, Frankrike, Portugal, Savoie, og republikken Nederlandene i mars og april 1713 førte til at krigen, som begynte i 1701, ble avsluttet i 1715.
Avtalene som ble inngått mellom representanter av Ludvig XIV av Frankrike og hans barnebarn Filip V av Spania på den ene siden, og representantene til Anne av Storbritannia, Viktor Amadeus II av Sardinia, Johan V av Portugal og republikken Nederlandene på den andre siden. De markerte slutten på de franske ambisjonene om et hegemoni i Europa, uttrykt i krigene til Ludvig XIV, og bevart i det europeiske systemet basert på maktbalanse.
Blant de konkrete resultatene var blant annet at Savoie mottok Sicilia og deler av hertugdømmet Milano, mens Karl VI av Det tysk-romerske rike mottok de spanske Nederlandene, kongedømmet Napoli, Sardinia, og deler av hertugdømmet Milano. Spania avga Gibraltar og Menorca til Storbritannia. I Nord-Amerika avga Frankrike til Storbritannia lands krav på Newfoundland og Hudson's Bay Companys områder i Rupert's Land.
Arcos de Valdevez
Arcos de Valdevez er en landsby og en kommune i distriktet Viana do Castelo i Portugal. Byen ble grunnlagt i 1515 og har om lag 2 200 innbyggere. Kommunen har et areal på 445,89 km² og 22 847 innbyggere (2011). Kommunen grenser i nord til Monção, i nordøst til Melgaço, i øst til Spania, i sør til Ponte da Barca, i sydvest og i vest til Ponte de Lima og i vest til Paredes de Coura.
Sogn
Kommunen består siden 2013 av 36 sogn (freguesias):
Kutlingfisker
Kutlingfisker er en undergruppe av piggfinnefisker. De fleste artene tilhører gruppen kutlinger.
Zhuhui
Zhuhui (珠晖区) er et bydistrikt i den kinesiske provinsen Hunan. Det ligger i byprefekturet Hengyang (衡阳市). Det har et areal på 227 km² og teller ca. 270 000 innbyggere (2003).
Shigu
Shigu (石鼓区) er et bydistrikt in der kinesiske provins Hunan. Det tilhører byprefekturet Hengyang (衡阳市). Det har et areal på 112 km² og teller ca. 200 000 innbyggere (2003).
Rancho Alegre
Rancho Alegre er en kommune i delstaten Paraná i sørregionen av Brasil.
Grunnkretser i Namsos kommune
Grunnkretser i Namsos kommune er delområder og grunnkretser som seksjonerer Namsos kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Edelweisspiratene
Edelweisspiratene (tysk: Edelweißpiraten) var en tysk ungdomsbevegelse under nasjonalsosialismen. Det dreide seg i hovedsak om upolitiske ungdommer som ikke ville innordnet seg Hitlerjugend. Hovedformålet med bevegelsen var å skape rom for en alminnelig ungdomskultur for begge kjønn, noe som ikke var mulig innenfor den militariserte Hitlerjugend. Da de ble forfulgt av Gestapo, og inntok noen av dem en sterkere opposisjonell holdning. Elleve av ungdommene ble henrettet i Köln i 1944.
Gestapos forfølging av bevegelsen
Gestapo beordret i oktober 1944 at de skulle utryddes. Dette medførte politisering av bevegelsen. Bevegelsen arbeidsform bestod i både passiv og aktiv motstand. Edelweisspiratene saboterte militære anlegg og satte opp regimekritiske plakater.
Gestapo hadde allerede i 1942 arrestert medlemmer av Edelweisspiratene for å motarbeide Hitlerjugend. Den 10. november 1944 ble elleve av edelweisspiratene henrettet i Köln.
Bryan County (Oklahoma)
Bryan County er et fylke i den amerikanske delstaten Oklahoma. Det ligger sør i staten og det grenser mot Atoka County i nord, Choctaw County i øst, Marshall County i vest og mot Johnston County i nordvest. Det har også grense mot delstaten Texas i sør.
Bryan Countys totale areal er 2 443 km² hvorav 90 km² er vann. I 2000 hadde fylket 36 534 innbyggere og administrasjonssenteret ligger i byen Durant som også er fylkets største by.
Fylket ble grunnlagt 16. november 1907.
Jåtelitunnelene
Jåtelitunnelene er to tunneler på i Vestland. Tunnelene er henholdsvis 89 og 112 m lange og ligger i Årdal. Jåteli II er en vendetunnel. De ble åpnet i 1961.
Arne Remlov
Arne Stang Remlov (født Hansen 19. desember 1914, død 14. november 1998) var en norsk interiørarkitekt.
Han var far til skuespilleren Kai Remlov (født 1946), teatersjef Tom Remlov (født 1949) og Helle Remlov Sunde (født 1954).
Choctaw County (Oklahoma)
Choctaw County er et fylke i den amerikanske delstaten Oklahoma. Det ligger sørøst i staten og det grenser mot Pushmataha County i nord, McCurtain County i øst, Bryan County i vest og mot Atoka County i nordvest. Det har også grense mot delstaten Texas i sør.
Choctaw Countys totale areal er 2,074 km² hvorav 69 km² er vann. I 2010 hadde fylket 15,205 innbyggere og administrasjonssenteret ligger i byen Hugo som også er fylkets største by.
Fylket ble grunnlagt 16. november 1907.
Karl Schrott
Karl Schrott (født 9. januar 1953 i Zams, Distriktet Landeck i Tirol), er en østerriksk tidligere aker som deltok i de olympiske vinterleker 1980 i Lake Placid.
Pasteur de Aubenas
Han ble kreert til kardinal 17. desember 1350 av pave Klemens VI.
Charlottenborg
Charlottenborg er et slott i Motala kommune i Östergötland i Sverige. Hovedbygningen ligger ved Motala ström og har gitt navn til den bydelen – Charlottenborg – som bygningen i dag ligger i. Slottet ble oppført på midten av 1600-tallet av offiseren Ludvig Wierich Lewenhaupt.
Thomas Lundbo
Thomas Lundbo (født 15. november 1971) er en norsk forfatter og skjønnlitterær oversetter.
Lundbo er cand.philol. fra Universitetet i Oslo med en oppgave om François Rabelais. Han har vært redaksjonsmedlem for det litterære tidsskriftet Kuiper, og har sittet i arrangementskomiteen for Audiatur – festival for ny poesi. I 2008 ble han belønnet med Kultur- og kirkedepartementets oversetterpris for barne- og ungdomslitteratur 2008 for sin oversettelse av Faïza Guènes Kiffe kiffe i morgen. Lundbo fikk Bokklubbenes skjønnlitterære oversetterpris 2011 for sitt oversetterskap. I 2014 ble han nominert til Brageprisen for sin bok Karakterer, etter La Bruyère, som var basert på den franske klassikeren Les caractères (utgitt i 1688) av forfatteren Jean de la Bruyère.
Charlottenborg
Charlottenborg slott er avbildet i Erik Dahlberghs praktverk Suecia antiqua et hodierna, men slottet fikk sitt nåværende utseende etter en omfattende ombygging 1799–1803 og mindre endringer senere, selv om deler av den opprinnelige bygningen fremdeles kan gjenfinnes.
I begynnelsen av 1920-årene bygde man kraftstasjon i Motala ström, noe som førte til at vannet ble demmet opp og Hårstorpssjön ble dannet. Dermed forsvant slottets park, og slottet ligger i dag nærmere vannet enn da det ble oppført. Motala kommune har eid slottet siden 1959.
Charlottenborgs slott huser i dag Motala museum, som viser svensk og internasjonal kunst fra 1600-tallet til 1900-tallet. Blant de representerte kunsterne er Bruno Liljefors og Johan Krouthén.
Monokultur
Begrepet brukes også om samfunn som er preget av én kulturtradisjon.
Association of Southeast Asian Nations
Association of Southeast Asian Nations (ASEAN) er en økonomisk og politisk sammenslutning av sydøstasiatiske nasjoner, som ble grunnlagt i 1967 av Indonesia, Malaysia, Filippinene, Singapore og Thailand. Stiftelsesmøtet ble holdt i Bangkok, Thailand. ASEAN har til formål å styrke den økonomiske, sosiale, og kulturelle utvikling i, og mellom, medlemslandene. (Forbundet har ingen overnasjonal utøvende myndighet, slik EU har, tildels.)
ASEAN dekker et areal på 4,46 million km², som er 3% av jordas landareal, og har en befolkning på ca. 600 millioner mennesker, som er 8,8% av verdens befolkning. I 2010 hadde det samlede nominelle BNP vokst til 1,8 billioner USD. Hvis ASEAN hadde vært en enkelt enhet ville det rangere som den niende største økonomien i verden.
Historie
Forløperen for ASEAN var en organisasjon kalt Association of Southeast Asia, vanligvis forkortet ASA, som bestod av Filippinene, Malaysia og Thailand. ASA ble grunnlagt i 1961. ASEAN tok over denne organisasjonens rolle da det ble grunnlagt den 8. august 1967. Utenriksministre fra fem land — Indonesia, Malaysia, Filippinene, Singapore og Thailand — møttes da i det thailandske utenriksdepartementet i Bangkok og signerte ASEAN-deklarasjonen, bedre kjent som Bangkokdeklarasjonen. De fem utenriksministrene — Adam Malik fra Indonesia, Narciso Ramos fra Filippinene, Abdul Razak fra Malaysia, S. Rajaratnam fra Singapore, og Thanat Khoman fra Thailand — blir ansett for å være organisasjonens grunnleggere. Bakgrunnen for ASEANs dannelse var et ønske om å skape et stabilt ytre miljø slik at medlemslandenes styrende elite kunne konsentrere seg om å skape en nasjonal identitet. Redselen for kommunismen, redusert tillit og tilltro til eksterne makter på 1960-tallet, og streben etter nasjonal økonomisk utvikling var viktige faktorer. Indonesia hadde dessuten ambisjoner om å utvikle seg til å bli en regional stormakt gjennom regionalt samarbeid, mens Malaysia og Singapore håpet på å begrense Indonesia gjennom å binde dem i et utvidet samarbeid. I motsetning til Den europeiske union (EU) ble ASEAN designet for å tjene nasjonalisme.
I 1976 fikk den melanesiske staten Papua Ny-Guinea observatørstatus. På 1970-tallet satset organisasjonen på et program basert på økonomisk samarbeid, etter et toppmøte i Bali 1976. Dette brøt sammen midt på 1980-tallet, og ble ikke gjenopprettet før det thailandske forslaget om regionale frihandelsområder i 1991. Blokken vokste da Brunei Darussalam ble det sjette medlemmet da de ble med den 8. januar 1984, knapt en uke etter at landet ble selvstendig.
Den 28. juli 1995 ble Vietnam ASEANs sjuende medlem. Laos og Myanmar ble med to år senere den 23. juli 1997. Kambodsja skulle ha blitt med samtidig som Laos og Myanmar, men ble forhindret på grunn av landets interne politiske kamp. Landet ble til slutt med den 30. april 1999, etter at forholdene hadde stabilisert seg.
Medlemsland
ASEAN har per i dag 10 medlemmer. Disse er:
Frihandelsavtaler
AFTA-avtalen (ASEAN Free Trade Area) er ASEAN-landenes frihandelsavtale. Da den ble signert 28. januar 1992 i Singapore omfattet den seks land, i dag er den utvidet til å gjelde ti land.For de fire siste landene var signering av AFTA-avtalen en forutsetning for å bli med i ASEAN.
Kina og ASEAN har inngått en frihandelsavtale.
RCEP (Regional Comprehensive Economic Partnership) ble undertegnet 15. november 2020 på det 37. toppmøtet i ASEAN. Avtalen trer i kraft etter at den er ratifisert av de respektive medlemsland, noe som kan ta inntil to år. De ti medlemslanda i ASEAN og Australia, Japan, Kina, New Zealand og Sør-Korea deltar i avtalen. De 15 landa har til sammen 2,2 milliarder innbyggere, og RCEP kommer både i innbyggertall og BNP til å være verdens største frihandelsområde.
Atomvåpenfri sone
SEANWFZ-avtalen, også kjent som Bangkok-avtalen, har som intensjon at Sørøst-Asia skal forbli en region som er fri for kjernevåpen. Avtalen ble underskrevet av alle nåværende ASEAN-medlemmene 15. desember 1995, og trådte i kraft i 1997.
Yanfeng
Yanfeng (kinesisk: 雁峰区; pinyin: Yànfēng Qū) er et bydistrikt i den kinesiske provins Hunan. Det ligger i byprefekturet Hengyang (衡阳市).
Turbokforlaget
Turbokforlaget er et lite norsk bokforlag etablert i 2004. Det har som formål å utgi turguider. Ideen er å vise vei med mange bilder. Det gir mer presis guiding enn tekst, i tillegg får en også se hva turen innenbærer av belønning (som utsikt) og vanskeligheter. Til nå er utgitt Turbok for Molde og Omegn i 2004, Turbok for Ålesund og Omegn i 2006, Turbok II for Molde og Omegn 2007, Turbok for Kristiansund 2008, Skiturer i Romsdal 2009 og Turbok for Sydenferien 2010.
Hop skole
Hop skole kan sikte til:
Holsbrutunnelen
Holsbrutunnelen er en nedlagt tunnel på i Vestland. Tunnelen er 95 m lang og ligger i Årdal. Den ble i 2020 erstattet av en ny vei, som ble lagt på en fylling på utsiden av den gamle tunnelen.
Bøvra (Ringsaker)
Bøvra er en elv i Ringsaker kommune i Innlandet. Den dannes av flere småbekker ved Åsa- og Fuglesangsetrene, går først mot øst mellom tildels myrete bredder, opptar noen små tilløp, går mot sør og sørvest, og faller ut i Næra vest for Midtskogen. Den er ca. 4 meter bred og vadbar.
James Beard
James Andrew Beard (født 5. mai 1903, død av hjertesvikt 21. januar 1985 i New York City) var en amerikansk kokk og forfatter av flere kokebøker.
I en alder av tre år, ble Beard sengeliggende med et alvorlig tilfelle av malaria. Denne sykdommen ga ham tid til å spise og nyte mat tilberedt av hans mor og hennes kinesiske medhjelper som han fikk en lidenskap for kinesisk kultur fra. James Beard er mest kjent for å ha brakt fransk matlaging til de amerikanske midtre og øvre klasser på 1950-tallet. Han var med-forfatter av minst tjue bøker og tallrike tidsskrifter. I 1955 etablerte han The James Beard Cooking School, der han lærte bort matlaging over de neste 30 årene. Beard var en av de første som opptrådte i et matlaging-program på amerikansk TV. Han døde i januar 1985 og hans kropp ble kremert, og hans aske ble spredt over stranden i Gearhart i Oregon, hvor han tilbrakte sommeren som barn.
Grunnkretser i Vegårshei kommune
Grunnkretser i Vegårshei kommune er delområder og grunnkretser som seksjonerer Vegårshei kommune, Aust-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Raymond de Canillac
Raymond de Canillac (født ca. 1300, død 20. juni 1373) var en av Den katolske kirkes kardinaler. Han var erkebiskop av Toulouse i Frankrike. Han tilhørte augustinerkorherrene.
Han ble kreert til kardinal 17. desember 1350 av sin onkel pave Klemens VI med Santa Croce in Gerusalemme som tittelkirke.
Joseph Petrosino
Joseph Petrosino (født 30. august 1860 i Italia, skutt 12. mars 1909) var en politimann fra New York City som var en pioner i kampen mot organisert kriminalitet.
Han sluttet seg til NYPD den 19. oktober 1883 og under hans tjeneste som politi ble han venner med Theodore Roosevelt, som var politimester i New York City på denne tiden. Petrosino arbeidet sammen med flere italiensk-amerikanske detektiver som skulle håndtere den kriminelle virksomheten til organisasjoner som mafiaen, som Petrosino så på som en skam for alle anstendig italienere.
I 1909 hadde Petrosino planer om å reise til Palermo, Sicilia, for å utføre et topphemmelig oppdrag. Men på grunn av inkompetanse av Thomas Bingham, New Yorks daværende politimester, publiserte New York Herald historien om Petrosinos planer 20. februar 1909, noen få dager før han dro til Palermo. Selv om han var klar over faren, bestem Petrosino seg for å reise til Palermo som planlagt. Denne avgjørelsen viste seg imidlertid å være dødelig. Petrosino trodde feilaktig at den sicilianske mafiaen ikke ville drepe en politimann, fordi de ikke gjorde det i Amerika. Petrosino ble skutt av snikskyttere fra den sicilianske mafiaen som satte ham i en felle.
Den 12. april 1909, ble Petrosinos begravelse gjennomført, som ble fulgt av 250 000 mennesker, ble avholdt på Manhattan. Han ble gitt flere forskjellige æresbevisninger og utmerkelser, og hans enke døde i 1957. Den britiske forfatteren Frederick Nolan har skrevet to romaner basert på Petrosinos karriere med NYPD, som henholdsvis ble publisert i 1974 og i 1975.
Theo van Gogh (filmregissør)
Theo van Gogh (uttales omtrent /håch/; født 23. juli 1957 i Haag, død 2. november 2004) var en nederlandsk filmregissør, forfatter, journalist og aktivist som ble drept av en muslimsk fundamentalist. Han etterlot seg ett barn.
Bakgrunn
Hans oldefar (som også het Theo) var bror av den verdenskjente maleren Vincent van Gogh.
Kontroverser
Van Gogh levde et bohempreget liv og var kjent for en rekke kontroversielle meninger. Han var også kjent som motstander av det nederlandske monarki og støttet den høyrepopulistiske politikeren Pim Fortuyn som ble drept i 2002.
I 1980-årene ble han blant annet kjent for sin sterke kritikk av det han oppfattet som samfunnets «establishment». Han var ansatt i flere blader og aviser, men fikk sparken i mange av dem på grunn av en rekke injurierende utspill. Han hadde også et anstrengt forhold til religioner, og fra slutten av 1990-årene kritiserte han i særdeleshet islam og muslimer. Han støttet også invasjonen av Irak, men distanserte seg noe fra dette i ettertid. Han ble kjent for å slå til de fleste kanter, og tidlig i 1990-årene møtte han kritikk også fra det jødiske samfunnet i Nederland. Han var kjent for å ha en nihilistisk verdensanskuelse og for en tildels omfattende bruk av både alkohol og narkotika.
I sine siste år hadde han mye kontakt med Ayaan Hirsi Ali som også samarbeidet med ham om den omtalte kortfilmen Submission, en film som både Ali og Van Gogh mottok dødstrusler for. Gogh skrev også en rekke bøker, blant annet Allah Knows Best fra 2003 som var en av hans siste.
Drapet
Van Gogh ble drept i Amsterdam 2. november 2004 av en muslimsk fundamentalist av marokkansk opprinnelse, som reagerte på Van Goghs sterke kritikk av islam i sine filmer. Før dette var han en ganske ukjent regissør utenfor Nederland. I ettertid er det hans kortfilm Submission som har blitt mest kjent.
Drapsmannen, Mohammed Bouyeri, ble 26. juli 2005 dømt til livsvarig fengsel. Retten beskrev i dommen drapet som en terrorhandling. Van Gogh ble drept av åtte pistolskudd før drapsmannen skar strupen over på ham og satte to kniver i brystkassen hans. Til knivene var det festet et flere siders langt brev med trusler mot vestlige regjeringer, jøder og den kontroversielle somalisk-nederlandske politikeren Ayaan Hirsi Ali.
Virkninger av drapet
Drapet utløste over 20 angrep mot skoler, kirker og moskeer landet over ukene etterpå. Ekstremister på begge sider benyttet anledningen til å utøve vold og hærverk. Drapet førte også til en innstramning av de nederlandske immigrasjonsreglene.
Øyer-Tretten Idrettsforening
Kjente utøvere
Klubben har fostret to olympiske mestere:
Klubben har også hatt en fotballspiller:
Eksterne lenker
http://www.rb.no/lokal_sport/article2385885.ece
Aso-san
Aso-san (阿蘇山), «Aso-fjellet», er en stor vulkan i Kumamoto prefektur på hovedøya Kyushu i Japan. Den er en meget aktiv vulkan og har hatt mange utbrudd siden middelalderen.
Den består av flere topper og kratere. Vulkanen innbefatter en av verdens største kalderaer, med en omkrets på omkring 120 km. Dens høyeste topp, Taka-dake, har en høyde på 1 592 m. Toppen Naka-dake, som har en høyde på 1 500 m, er en av verdens mest aktive vulkaner.
Guillaume d’Aigrefeuille
Guillaume d'Aigrefeuille (født 1326 i La Font, død 4. oktober 1369 i Viterbo) var en av Den katolske kirkes kardinaler. Han var erkebiskop av Zaragoza i Spania og ble kreert til kardinal 17. desember 1350 av sin onkel pave Klemens VI, med Santa Maria in Trastevere som tittelkirke. d'Aigrefeuille tilhørte Benediktinerne.
Han døde av pesten i Viterbo.
Plone
Lisens
Plone har åpen kildekode og er lisensiert under GNU General Public License
Pectin de Montesquieu
Pectin de Montesquieu (død 1. februar 1355) var en av den katolske kirkes kardinaler. Han var biskop av Albi i Frankrike.
Han ble kreert til kardinal 17. desember 1350 av sin onkel pave Klemens VI.
Rho
Rho (Ρ, ρ) er en bokstav i det greske alfabetet.
I fysikken
I fysikken brukes rho om:
Hop skole (Askøy)
Hop skole er en kommunal barneskole med syv klassetrinn. Den er lokalisert på Ask som ligger på østsiden av Askøy utenfor Bergen i Vestland fylke.
Hop skole var Askøys første skolehus som ble tatt i bruk i 1871. Etter den nye skoleloven som trådte i kraft i 1860, skulle omgangsskolene avskaffes og erstattes med permanente skolehus. Den siste omgangsskolen på Ask holdt til i et lite steinhus på Frydenlund. I et vedtak fra 1864 ble det klart at det skulle benyttes et eget skolehus. Til dette avså Gerhard Mowinckel en tomt og i 1871 var skolehuset klar til bruk.
Skolen heter Hop skole fordi den ble bygget noen få meter innenfor Hop hovedgård, like sørøst for Ask kirke. I 1959 ble den gamle skolebygningen revet. Deretter ble bygget satt opp igjen noen hundre meter lenger nord, ved Askebakken. Det lokale Husmorlaget hadde kjøpt bygget og de utførte flyttingen. Huset fikk dermed navnet Husmortun etter dette.
Den 27. juni 1959 ble nye Hop skole innviet (kalt Gamleskolen). Det gamle asketreet på skoleplassen ble tatt vare på. (Asketreet blåste imidlertid ned etter skoletid fredag den 31. oktober 2005. )
På slutten av 1970-årene ble det reist enda et nytt skolebygg (kalt Mellombygget). I dag er begge byggene i bruk som undervisningslokaler. I 2008 åpnet den hittil nyeste delen av skolen (kalt Nybygget). Denne delen av skolen ble tatt i full bruk fra høsten 2008. Skolen har deretter rehabilitert de eldre byggmassene, mellombygget og gamleskolen.
Fylkesvei 357 (Finnmark)
Fylkesvei 357 (Fv357) i Finnmark gikk mellom Sandnes og Langfjorden i Sør-Varanger kommune. Veien var 1,2 km lang.
Mysuholta
Mysuholta (i nedre løp også kalt Lona) er en elv i Ringsaker kommune i Innlandet. Den starter som flere småbekker på myr- og skogområdene sør for Sør-Mesna. Bekkene samles i Mysuholtmyra, hvor Mysuholta renner ut mot vest. Ved Lismarka møter den bekken fra Botshaugtjernet. Elva snur deretter først mot sør, og ved Brøttum mot øst, før den renner på myrene rundt Lontjernet og munner ut i Næras vestende. Den danner Langtjernet, Erstjernet og Lontjernet og opptar en del mindre tilløp. Bredden er fra 5–8 meter, og den kan vades ned til myrene på vestsiden av Lontjernet.
Fylkesvei 357 (Finnmark)
2019 ble veien del av fylkesvei 8850.
McCurtain County
McCurtain County er et fylke i den amerikanske delstaten Oklahoma. Det ligger i det sørøstlige hjørnet av staten og det grenser mot Le Flore County i nord, Choctaw County i vest og mot Pushmataha County i nordvest. Det har også grense mot delstatene Texas i sør og Arkansas i øst.
McCurtain Countys totale areal er 4 924 km² hvorav 127 km² er vann. I 2000 hadde fylket 34 402 innbyggere og administrasjonssenteret ligger i byen Idabel.
Delia Derbyshire
Delia Derbyshire (født 5. mai 1937, død 3. juli 2001) var en engelsk musiker og komponist og pionér innen elektronisk musikk. Hun er mest kjent for sitt arrangement av Ron Grainers kjenningsmelodi for science fiction-serien Doctor Who og for sitt arbeid hos BBC Radiophonic Workshop.